होली से पहले हवा में घुल सकती है ठंड; 8 से 10 मार्च तक बारिश की संभावना
13 को होली, 12 की शाम 7:26 तक होलिकादहन
होलीसे पहले हवाओं में हल्की ठंडक घुल सकती है। मौसम विभाग ने हल्की से पहले बारिश की संभावना जतायी है। विभाग ने बताया है कि बंगाल की खाड़ी से रही नमी के कारण मौसम का मिजाज बदल सकता है। 8 से 11 मार्च के बीच बादलों का छोटे-छोटे समूह आसमान को घेर सकते हैं। अगर इन बादलों को स्थानीय स्तर पर मदद मिली तो बूंदों का फागोत्सव का नजारा बनेगा। बारिश की संभावना सही हुई तो दिन का तापमान 2 डिग्री सेल्सियस तक लुढ़केगा। विभाग के अनुसार 8 से 11 मार्च के बीच अधिकतम तापमान 28 डिग्री के आसपास रहने का अनुमान है। मौसम में बदलाव का असर 7 मार्च से दिखने लगेगा। आसमान पर बादल दौड़ लगाते नजर आएंगे।
दिनका तापमान चढ़ा, रात भी होने लगी गर्म
सोमवारको दिन की तपीश 1 डिग्री बढ़ गई। सुबह में धूप निकली और दिन चढ़ने के साथ वह तीखी हो गई। दिन के 10 बजते-बजते तीखी धूप की चुभन महसूस होने लगी। दिन के 2 बजे धनबाद का अधिकतम तापमान 33 डिग्री सेल्सियस पहुंच गया। खुले आसमान के नीचे रहना मुश्किल हो गया। शाम ढली तो मौसम का अंदाज सुहाना था। रात में पारा लुढ़का पर वह 17 डिग्री सेल्सियस पर जाकर अटक गया। दिन के साथ-साथ रात का पारा भी चढ़ा।
hin_Deva hin_Deva hin_Deva hin_Deva hin_Deva